Κάρι-Αν Μος

Η Κάρι-Αν Μος (Carrie-Anne Moss ; 21 Αυγούστου 1967) είναι Καναδή ηθοποιός. Μετά από μικρούς ρόλους στην τηλεόραση, απέκτησε διεθνή αναγνώριση για τον ρόλο της Τρίνιτυ στην σειρά The Matrix (1999-2003 ; 2021). Έχει πρωταγωνιστήσει στις ταινίες Memento (2000), Red Planet (2000), Chocolat (2000), Fido (2006), Snow Cake (2006), Disturbia (2007), Αδιανόητες πράξεις (2010), Silent Hill: Revelation (2012), Φωτιά Πάνω Από την Πομπηία (2014). Έχει επίσης πρωταγωνιστήσει σε διάφορες τηλεοπτικές σειρές για το Netflix, σε παραγωγή της Marvel, με κυριότερη την σειρά Τζέσικα Τζόουνς (2015–2019).

 Βιογραφία 
Η Κάρι-Αν Μος γεννήθηκε στο Μπέρναμπι της Βρετανικής Κολομβίας και είναι η κόρη της Μπάρμπαρα και του Μέλβιν Μος. Έχει έναν μεγαλύτερο αδερφό, τον Μπρουκ. Η μητέρα της επέλεξε αυτό το όνομα με αφορμή την επιτυχία των The Hollies "Carrie Anne" (1967), που είχε κυκλοφορήσει τον Μάιο του ίδιου έτους. Ως παιδί, η Μος έζησε με την μητέρα της στο Βανκούβερ. Σε ηλικία 11 ετών, έγινε μέλος του παιδικού μουσικού θεάτρου στο Βανκούβερ και αργότερα έκανε περιοδεία στην Ευρώπη με την χορωδία Magee Secondary School.

 Προσωπική ζωή 
Η Μος παντρεύτηκε τον Αμερικανό ηθοποιός Στίβεν Ρόϋ το 1999. Έχουν αποκτήσει δυο γιους και μια κόρη. Κατοικούν στο Λος Άντζελες. Έχει ιδρύσει το Annapurna Living, μια εταιρεία που έχει σχεδιαστεί για να ενδυναμώσει τις γυναίκες μέσω του διαλογισμού και της αφοσίωσης.

 Βραβεία και υποψηφιότητες 
 Έτος Υποψήφιο έργο Βραβείο Αποτέλεσμα  1997 Due South Βραβείο Gemini  – Καλύτερη ερμηνεία από ηθοποιό σε γκεστ ρόλο σε δραματική σειρά  1999The Matrix Βραβείο Empire – Καλύτερη νέα ηθοποιός (ισοβάθμησε με τον Ντάμιεν  Ο' Ντόνελ)  Κινηματογραφικό βραβείο MTV - Ανακάλυψη της χρονιάς (γυναικεία ερμηνεία)  Βραβείο Saturn - Καλύτερης ηθοποιού  2000 Chocolat Βραβείο Σωματείου Ηθοποιών - Καλύτερη Συνολική Ερμηνεία  2000 Memento Ανεξάρτητο Βραβείο Spirit καλύτερου δεύτερου γυναικείου ρόλου  Βραβείο Κριτικών Κινηματογράφου του Λας Βέγκας – Καλύτερη δεύτερη γυναικεία ερμηνεία  2003  Βραβείo Teen Choice - Επιλογή Καλύτερης Ηθοποιού σε Δράμα / Περιπέτεια  2006 Fido Βραβείο Καλύτερης Ηθοποιού σε Καναδική Ταινία της Ένωσης Κριτικών Κινηματογράφου του Βανκούβερ  2006 Snow Cake Βραβείο Genie - Καλύτερη δεύτερη γυναικεία ερμηνεία 

 Εξωτερικοί σύνδεσμοι 




 Παραπομπές 

Κατηγορία:Καναδοί ηθοποιοί